യു.ഡി.എഫ്. പോലീസ്സ്റ്റേഷന് മാര്ച്ച് നടത്തി പന്തളം: നഗരസഭയിലെ ഹരിത കര്മ്മ സേനാംഗങ്ങളെ സ്റ്റാന്ഡിങ് കമ്മിറ്റി ചെയര്മാനും കൗണ്സിലറും അപമാനിച്ച സംഭവത്തില് ജാമ്യമില്ലാ വകുപ്പ് പ്രകാരം ആദ്യം കേസെടുക്കുകയും പിന്നീട് എഫ് ഐ.ആര് മാറ്റി സ്റ്റേഷന് ജാമ്യം നല്കി അട്ടിമറിക്കുകയും ചെയ്തുവെന്ന് ആരോപിച്ച് യു.ഡി.എഫ് പോലീസ് സ്റ്റേഷന് മാര്ച്ച് നടത്തി.കെ.പി.സി.സി ജനറല് സെക്രട്ടറി പഴകുളം മധു ഉദ്ഘാടനം ചെയ്തു. നഗരസഭയില് ഭരണ പ്രതിസന്ധി നേരിട്ടു കൊണ്ടിരിക്കുമ്ബോള് സ്ഥലം എം.എല്.എ യും ഡെപ്യൂട്ടി സ്പീക്കറുമായ ചിറ്റയം ഗോപകുമാര് അനങ്ങാപ്പാറ നയം സ്വീകരിക്കുന്നത് നിയമസഭാ തെരഞ്ഞെടുപ്പിലെ ഉപകാരസ്മരണയാണോ എന്ന് മധു ചോദിച്ചു. മണ്ഡലം കണ്വീനര് എ. നൗഷാദ് റാവുത്തര് അധ്യക്ഷത വഹിച്ചു. മുസ്ലീം ലീഗ് ജില്ലാ വൈസ് പ്രസിഡന്റ് ഷാജഹാന്, കേരളാ കോണ്ഗ്രസ് സംസ്ഥാന സെക്രട്ടറി കെ.ആര് രവി, കെ.പി.സി.സി മെമ്ബര്മാരായ എന്.ജി സുരേന്ദ്രന്, തോപ്പില് ഗോപകുമാര്, ഡി.സി.സി സെക്രട്ടറിമാരായ ബി. നരേന്ദ്ര നാഥ്, കെ.എന്.അച്യുതന്, അഡ്വ: ഡി.എന്. തൃദീപ്, ബ്ലോക്ക് പ്രസിഡന്റ് അഡ്വ. ബിജു ഫിലിപ്പ്, കൗണ്സിലര്മാരായ കെ.ആര്.വിജയകുമാര്, പന്തളം മഹേഷ്, സുനിതാ വേണു, രത്നമണി സുരേന്ദ്രന് മണ്ഡലം പ്രസിഡന്റുമാരായ വേണു കുമാരന് നായര്, പന്തളം വാഹിദ് ഡി. പ്രകാശ് എന്നിവര് പ്രസംഗിച്ചു.